Suchinthana/ta-wikipedia huggingface dataset:
நாடாளுமன்ற முறை

நாடாளுமன்ற முறை என்பது ஒரு அரசாட்சி முறைமை ஆகும். இம்முறையில், நிறைவேற்றுப் பிரிவைச்சேர்ந்த அமைச்சர்கள் சட்டவாக்க அவையில் இருந்து தெரியப்படுகின்றனர். இவர்கள் சட்டவாக்க சபைக்குப் பொறுப்புள்ளவர்களாக இருப்பர். இதன் மூலம் சட்டவாக்கம், நிறைவேற்றல் ஆகியவற்றுக்கான பிரிவுகள் ஒன்றுடன் ஒன்று பிணைந்து உள்ளன. இந்த அரசாட்சி முறைமையில் அரசுத் தலைவர் நடைமுறையில் தலைமை நிறைவேற்றுனர் ஆகவும் தலைமைச் சட்டவாக்குனர் ஆகவும் செயல்படுவார்.

சனாதிபதி முறையுடன் ஒப்பிடுகையில், நாடாளுமன்ற முறையில், நிறைவேற்றல், சட்டவாக்கப் பிரிவுகளிடையே அதிகாரம் தெளிவாகப் பிரிக்கப்பட்டிருப்பதில்லை. ஆனால், இம்முறையில் அரசுத் தலைவருக்கும், நாட்டுத் தலைவருக்கும் இடையே தெளிவான வேறுபாடுகள் உண்டு. "பிரதம அமைச்சர்" அல்லது "பிரதமர்" அரசுத் தலைவராக இருப்பார். நாட்டுத் தலைவர் பதவி பெரும்பாலும் ஒரு சடங்குமுறைப் பதவியாக இருப்பது வழக்கம். மக்களால் அல்லது நாடாளுமன்றத்தால் தெரிவு செய்யப்படும் சனாதிபதி அல்லது அரசியல்சட்ட முடியாட்சியில் இருப்பது போல ஒரு பரம்பரையாக வரும் அரசர் அல்லது அரசி நாட்டுத் தலைவராக இருப்பார்.

மேலும் காண்க
வெஸ்ட்மின்ஸ்டர் மக்களாட்சி முறைமை

மேற்கோள்கள்

அரசாட்சி முறைமைகள்
செவ்வாழை

வாழைப்பழங்களில் செவ்வாழை (செந்த்துழுவன்; Red Dacca bananas) சிறப்பு வாய்ந்தது ஆகும்.

தோற்றம் 
செவ்வாழை மரங்கள் மற்ற வாழைமரங்களை விட தண்டு பகுதியில் சற்று சிவந்து காணப்படும். பொதுவாக வாழை மரங்கள் செம்மண் பகுதியில் செழித்து வளருகின்றன. 1870–1880  ஆண்டுகளின்  இடைப்பட்ட காலங்களில் முதன் முதலாக டொராண்டோ சந்தைகளில் இவ்வகைப்பழங்கள் விற்கப் பட்டன. தமிழகத்தின் தென்கோடியில் அதிகமாகப்பயிரிடப்படும் இவை தற்போதைய காலங்களில் இதன் பயிரிடல் குறைந்து வருகிரது.

மேற்கோள்கள் 

வாழையினங்கள்
1803

1803  (MDCCCIII) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு வியாழக்கிழமையில் ஆரம்பமானது.

நிகழ்வுகள் 
 ஜனவரி 5 - வில்லியம் சைமிங்ட்டன் தனது முதலாவது ஓடக்கூடிய நீராவிப்படகை காட்சிப்படுத்தினார்.
 பெப்ரவரி 21 - ஐக்கிய இராச்சியத்தின் மூன்றாம் ஜோர்ஜ் மன்னனைக் கொலை செய்யத் திட்டமிட்ட எட்வர்ட் டெஸ்பார்ட் மற்றும் அறுவர் தூக்கிலிடப்பட்டனர்.
 மார்ச் 1 - ஐக்கிய அமெரிக்காவின் 17வது மாநிலமாக ஒகையோ இணைக்கப்பட்டது.
 மார்ச் 22 - கண்டி மன்னன் ஸ்ரீ விக்கிரம ராஜசிங்கன் பிரித்தானியருடன் போரை அறிவித்தான்.
 ஏப்ரல் 30 - லூசியானா வாங்கல்: லூசியானாவை அமெரிக்கா பிரான்சிடம் இருந்து விலைக்குப் பெற்றுக் கொண்டது.
 மே - முதலாம் நெப்போலியன் இங்கிலாந்தைத் தாக்குவதற்குத் தயாரானான்.
 மே 18 - ஐக்கிய இராச்சியம் பிரான்ஸ் மீது போரை அறிவித்தது.
 ஜூலை 4 - லூசியானா வாங்கல் அமெரிக்க மக்களுக்கு அறிவிக்கப்பட்டது.
 ஆகஸ்ட் 25 - மன்னார் விடத்தல்தீவுப் பகுதியை பண்டார வன்னியன் தாக்கினான். ஆனாலும் இது மேஜர் வின்சென்ட் என்பவனால் முறியடிக்கப்பட்டது. முல்லைத்தீவில் குமாரசேகர முதலியார் மற்றும் பலர் தூக்கிலிடப்பட்டனர்.
 செப்டம்பர் 23 - தளபதி லேக் என்பாரின் தலைமையிலான பிரித்தானியப் படைகள் தில்லிப் போரில் மராட்டியரைத் தோற்கடித்து நகரைக் கைப்பற்றின.
 அக்டோபர் 31 - கப்டன் ட்றிபேர்க் (Drieberg) தலைமையில் பண்டார வன்னியனின் படைகள் தாக்கப்பட்டதில் பண்டார வன்னியன் உட்படப் பலர் கொல்லப்பட்டனர்.
 நவம்பர் 18 - எயிட்டி புரட்சியின் கடைசிப் பெரும் போர் இடம்பெற்றது. நெப்போலியன் தோற்கடிக்கப்பட்டான்.

நாள் அறியப்படாத நிகழ்வுகள் 
 பலேடியம் தனிமம் கண்டுபிடிக்கப்பட்டது.
 வான் டீமனின் நிலத்தில் (தற்போதைய தாஸ்மானியா) குடியேற்றம் ஆரம்பிக்கப்பட்டது.

பிறப்புக்கள் 
 டிசம்பர் 11 - ஹெக்டர் பேர்லியோஸ், பிரெஞ்சு இசையமைப்பாளர் (இ. 1869)

இறப்புக்கள் 
 ஏப்ரல் 8 - டூசான் லூவர்சூர், எயிட்டிய புரட்சியின் தலைவர் (பி. 1743)
 அக்டோபர் 14 - அய்மே ஆர்கண்ட், சுவிட்சர்லாந்து அறிவியலாளர் (பி. 1750)

1803 நாற்காட்டி

மேற்கோள்கள்

1803
எச்.இ.கே 293 உயிரணுக்கள்

எச்.இ.கே 293 உயிரணுக்கள் (HEK293 cells) என்பவை மாந்த முளைய சிறுநீரகத்தில் (Human embryonic kidney) இருந்து பிரித்துதெடுக்கப்பட்ட உயிரணுக்கள் ஆகும். இவைகள் திசு வளர்ப்பில் (cell culture) ஈடுபடுத்தப்பட்டு பல ஆய்வுகளுக்கு பயன்படுத்தப்படும் உயிரணுக்கள் ஆகும். இவை மிக எளிதாக வளர்வதாலும், உள்-செலுத்துதல் (transfection) முறையைப் பயன்படுத்தி எளிதாக நாம் விரும்பும் மரபணுவை வெளிப்படுத்தலாம். இவை 1970-களில் ஒரு பெண் கருவில் இருந்து பிரித்தெடுக்கப்பட்ட, அழிவற்ற நிலையாக்கப்பட்ட உயிரணுக்களாகும்.

மேற்கோள்கள்

உயிரணு
எலா உயிரணுக்கள்

எலா உயிரணுக்கள் (HeLa cells) என்பவை பெண்ணின் கருப்பை புற்றுநோயின் (cervical cancer) உயிரணுக்களில் இருந்து எடுக்கப்பட்ட ஒரு இறவாத உயிரணு (செல்) ஆகும். இவைகள் என்றியெட்டா லாக்ஃசு (Henrietta Lacks) என்ற பெயருடைய ஒரு பெண்ணிடம் இருந்த கருப்பை புற்றுநோயின் அணுக்களில் இருந்து 1951 , அக்டோபர் திங்களில் (மாதம்) எடுக்கப்பட்டதால் இவைகளுக்கு எலா (HeLa) உயிரணுக்கள் என்று பெயர். இவ் உயிரணுக்கள் ஆய்வுகளில் வெகுவாகப் பயன்படுகிறது

மேற்கோள்கள்

உயிரணுவியல்
பங்கேற்பு மக்களாட்சி

பங்கேற்பு மக்களாட்சி (Participatory democracy) என்பது, அரசியல் முறைமையின் செயல்பாட்டிலும் அதனை வழிநடத்துவதிலும் மக்களின் பரவலான பங்களிப்பை முன்னிலைப்படுத்தும் ஒரு மக்களாட்சி முறை ஆகும். நேரடி மக்களாட்சி இதன் ஒரு துணை வகை எனலாம். "மக்களாட்சி" என்பதன் பொருளே மக்களின் ஆட்சி என்பதாக இருப்பினும், வழமையான சார்பாண்மை மக்களாட்சியில் மக்களின் பங்கேற்பை வாக்களிப்பதுடன் மட்டுப்படுத்திவிட்டு உண்மையான ஆட்சிப்பொறுப்பை அரசியல்வாதிகளிடம் விட்டுவிடுவதாகவே உள்ளது.

பங்கேற்பு மக்களாட்சியில், அரசியல் குழுக்களின் எல்லா உறுப்பினரும் முடிவு எடுப்பதில் கூடிய பங்களிப்பு செய்வதற்கான வாய்ப்புகளை வழங்குவதற்கு முயல்கிறது. அத்துடன் இவ்வாறான வாய்ப்புக்களைப் பரவலாகப் பல்வேறு தரப்பு மக்களுக்கும் கிடைக்கும்படி செய்வதும் இதன் நோக்கமாகும்.

மேற்கோள்கள்

அரசாட்சி முறைமைகள்
அரசறிவியல்
நல்லாட்சி
கன்னியாகுமரி

கன்னியாகுமரி (Kanyakumari) என்ற தலைப்பில் உள்ள கட்டுரைகள்:

இடங்கள்
 கன்னியாகுமரி (பேரூராட்சி)
 கன்னியாகுமரி மாவட்டம்
 கன்னியாகுமரி (சட்டமன்றத் தொகுதி)
 கன்னியாகுமரி மக்களவைத் தொகுதி
 கன்னியாகுமரி மாவட்ட சார் நிலை நீதிமன்றங்கள்

நபர்கள்
ஏ. கன்னியாகுமாரி, வயலின் இசைக்கலைஞர்

வேறு
 கன்னியாகுமரி (புதினம்)
 கன்னியாகுமரி (திரைப்படம்)
லுப்னா அல்-ஹுசைன்

லுப்னா அஹ்மத் அல்-ஹுசைன் ஒரு சூடானிய ஊடகவியலாளரும் சமூகப் போராளியும் ஆவார். சூலை 2009 இல் இவர் நீள்காற்சட்டை அணிந்தற்கான சூடானில் கைது செய்யப்பட்டார். பெண்கள் சூடானிய கலாச்சாரத்துக்கு அல்லது பொது உணர்வுக்கு எதிராகச் செயற்படுவது குற்றம் என்ற 192 தொகுதியின் கீழ் இவர் கைது செய்யப்பட்டார். இந்தச் சட்டம் படி இவருக்கு 40 சவுக்கடிகள் வழங்கப்பட்டிருக்கும். எனினும் பல பெண்ணியவாதிகள், மனித உரிமைச் செயற்பாட்டாளர்கள் போன்றோரிடம் இருந்து எழுந்த எதிர்ப்பும் காரணமாக இவருக்கு அபராதம் விதிக்கப்பட்டது. அபராதத்தை இவர் கட்ட மறுத்தால் சிறைத் தண்டனை பெற்றார். இவரது ஊடகவியாளர் சங்கம் இந்த தண்டனையை செலுத்தியதால், இவர் விடுதலை செய்யபப்ட்டார். எனினும் இவர் இப்படி விடுதலை செய்யப்பட்டதை விரும்பவில்லை.

பெண்ணியவாதிகள்
சமூகப் போராளிகள்
சூடான் மக்கள்
வாழும் நபர்கள்
லீவா பாலைவனச்சோலை

லீவா பாலைவனச்சோலை என்பது, ஐக்கிய அரபு அமீரகத்தின், அபுதாபி அமீரகத்தில் அடங்கியுள்ள பெரிய பாலைவனச் சோலைப் பகுதி ஆகும். இது பாரசீகக் குடாக் கரையில் இருந்து சுமார் 100 கிலோமீட்டர் தொலைவிலும், அபுதாபி நகரத்தில் இருந்து தென் தென்மேற்கில் 150 கிலோமீட்டர் தொலைவிலும் அமைந்துள்ளது. இது ரப் அல் காலி பாலைவனத்தின் விளிம்புப்பகுதியில், ஏறத்தாழ  ஐ மையமாகக்கொண்டு அமைந்துள்ல இப்பகுதி, கிழக்கு மேற்காக 100 கிலோமீட்டர்வரை நீண்டு அமைந்துள்ளது. இப் பாலைவனச் சோலைப் பகுதியில் சுமார் 50 ஊர்கள் உள்ளன. முசாய்ரி என்னும் இடம் இப்பகுதியின் பொருளாதார மையமாகவும் புவியியல் மையம் ஆகவும் விளங்குகிறது. அபுதாபியிலிருந்து வரும் நெடுஞ்சாலை இவ்வ்விடத்தில் இரண்டாகப் பிரிந்து ஒரு சாலை கிழக்கு நோக்கி 65 கிலோமீட்டர்கள் தொலைவில் உள்ள கிழக்குக் கோடியிலுள்ள ஊரான மதார் பின் உசாய்யாவுக்கும், மற்றச்சாலை மேற்கு நோக்கி மேற்குக் கோடியிலுள்ள அராதா என்னும் ஊருக்கும் செல்கின்றன. இப் பகுதியின் மக்கள்தொகை பற்றிய புள்ளிவிபரங்கள் எதுவும் கிடையாது. எனினும் செய்மதிப் படங்களைக் கொண்டு செய்யப்பட்ட மதிப்பீடுகளின்படி இப் பகுதியில் 50,000 க்கும் 150,000 க்கும் இடைப்பட்ட அளவில் மக்கள் வாழ்வதாகத் தெரிகிறது.

மேற்கோள்கள்

ஐக்கிய அரபு அமீரகம்
டெல் போட்ரோ

ஹுவான் மார்ட்டின் டெல் போட்ரோ (எசுப்பானிய ஒலிப்பு : xwan marˈtin del ˈpotɾo; பிறப்பு 23 செப்டம்பர் 1988), உலகத்தர வரிசையில் ஐந்தாவதாகவுள்ள அர்ஜெண்டினா நாட்டு வரிப்பந்து (டென்னிஸ்) ஆட்ட வீரர் ஆவார். உலகத்தர வரிசையில் தற்போது முதலிடத்திலுள்ள ரோஜர் ஃபெடரரை 3-6, 7-6 (7/5), 4-6, 7-6 (7/4), 6-2 என்ற தொகுப்புக்கணக்கில் வீழ்த்தியதன் மூலம் 2009-யூ.எஸ்.ஓப்பன் ஆடவர் பிரிவில் வாகையாளராகியுள்ளார்.

மேற்கோள்கள்

அர்கெந்தீன டென்னிசு வீரர்கள்
1988 பிறப்புகள்
வாழும் நபர்கள்
தென்கச்சி கோ. சுவாமிநாதன்

தென்கச்சி கோ. சுவாமிநாதன் (1946 - 16 செப்டம்பர் 2009) புகழ்பெற்ற பேச்சாளரும், எழுத்தாளரும் ஆவார். 'இன்று ஒரு தகவல்' நிகழ்ச்சி மூலம் வானொலி நேயர்களிடையே பிரபலமாக விளங்கினார். அகில இந்திய வானொலியில் உதவி இயக்குநராக பணியாற்றி ஓய்வு பெற்றவர். தொலைக்காட்சியில் 'இந்த நாள் இனிய நாள்' என்ற நிகழ்ச்சியை நடத்தி வந்தார். பல சிறுகதைகளையும் எழுதியிருந்தார்.

இன்றைய அரியலூர் மாவட்டம் தென்கச்சிப்பெருமாள் நத்தம் என்ற ஊரில் பிறந்த சுவாமிநாதன் சென்னை மடிப்பாக்கத்தில் வசித்து வந்தார். வேளாண்மைப் பட்டதாரி ஆவார். நெல்லை வானொலியில் அறிவிப்பாளராகப் பணியைத் தொடங்கியவர். சென்னை வானொலி நிலையத்தில் இன்று ஒரு தகவல் நிகழ்ச்சி வழியாக உலகத் தமிழர் உள்ளங்களில் இடம் பிடித்தவர். திரைப்படங்களிலும் தொலைக்காட்சியிலும் நடித்தவர்.

இவர் தமிழ்நாடு அரசுப் பணியில் விவசாய அலுவலராக வாழ்க்கையைத் தொடங்கி, பின்னர் 1977 முதல் 1984 வரை திருநெல்வேலி வானொலி நிலையத்தில் பணிபுரிந்தார். அகில இந்திய வானொலியில் வேளாண்மை நிகழ்ச்சிப் பிரிவு இயக்குனராக இருந்தபோது "வீடும் வயலும்" என்ற நிகழ்ச்சியைத் தொகுத்து வழங்கினார். "அன்பின் வலிமை", "தீயோர்", மற்றும் "அறிவுச்செல்வம்" உட்பட பல நூல்களை எழுதியுள்ளார். "இலக்கணம்" என்ற திரைப்படத்தில் நடித்திருந்தார்.

படைப்புகள் 
 இன்று ஒரு தகவல் (23 பாகங்கள்)] 
 வாழ்க்கையைக் கொண்டாடுவோம் 
 அய்யாசாமியின் அனுபவங்கள்
 தகவல் கேளுங்கள்  - கீதம் பப்ளிகேஷன் 
 உள்ளமே உலகம், வானதி பதிப்பகம்
 அருள்தந்தையின் நகைச்சுவையுணர்வு
 சிறகை விரிப்போம்
 அனுபவங்கள் அர்த்தமுள்ளவை
 கடவுளைத் தேடாதீர்கள்
 சிந்தனை விருந்து
 நினைத்தால் நிம்மதி

மறைவு 
இதயநோயால் அவதிப்பட்ட சுவாமிநாதன் போரூர் மருத்துவமனையில் 2009 செப்டம்பர் 16 புதன்கிழமை அன்று பகல் 12:40மணிக்கு காலமானார். இறக்கும் போது அவருக்கு வயது 63. சுவாமிநாதனுக்கு மனைவி மகாலட்சுமி, மகள் செந்தமிழ்ச்செல்வி ஆகியோர் உள்ளனர்.

உசாத்துணை 
 ‘Thenkachi’ Swaminathan passes away

வெளி இணைப்புகள் 
தென்கச்சி கோ. சுவாமிநாதனுடன் நேர்காணல், அண்ணாகண்ணன்
தென்கச்சி கோ சுவாமிநாதன் அவர்களுடனான ஒரு செவ்வி, காணொளி
தென்கச்சி கோ.சுவாமிநாதன் அவர்கள் இயற்கை எய்தினார்!, முனைவர் மு. இளங்கோவன்
தென்கச்சி சுவாமிநாதன் ஆவணப்படம்
தென்கச்சி கோ சுவாமிநாதன் அவர்களின் இன்று ஒரு தகவல் வலையொளி 

1946 பிறப்புகள்
2009 இறப்புகள்
அரியலூர் மாவட்ட நபர்கள்
தமிழக எழுத்தாளர்கள்
தமிழகப் பேச்சாளர்கள்
ஊர் பெயரால் அறியப்படும் மக்கள்
இயென்சு சுடோல்ட்டென்பர்க்

இயென்சு சுடோல்ட்டென்பர்க் , யென்ஸ் ஸ்டோல்ட்டென்பர்க், பிறப்பு: 16 மார்ச் 1959) நோர்வேயின் முன்னாள் பிரதமர். 2000 முதல் 2001 வரை பிரதமராக இருந்தார்.
17 ஒக்டோபர் 2005 இல் மீண்டும் பிரதமராகப் பதவியேற் இவர் 2009 தேர்தலிலும் வெற்றி பெற்று மீண்டும் பிரதமராகப் பதவியேற்றார். 
2013 தேர்தலில் தோல்வியடைந்தார்.

2013 மார்ச்சில் நேட்டோவின் அடுத்த செயலாளர் நாயகமாக நியமிக்கப்பட்ட இவர் 1 அக்டோபர் 2014 இல் பதவியேற்கவுள்ளார்.

 2002 -2014 நோர்வே தொழிற்கட்சித் தலைவராகவும், 1993 ஆம் ஆண்டில் இருந்து நாடாளுமன்ற அங்கத்துவராகவும் இருக்கிறார்.
1990 முதல் 1991 வரை சுற்றுச்சூழல் திணைக்களத்தில் உதவி அமைச்சராகவும், 1993 முதல் 1996 வரை தொழிற்துறை அமைச்சராகவும், 1996 முதல் 1997 வரை நிதி அமைச்சராகவும் நோர்வே அரசில் பணிபுரிந்தார். செப்டம்பர் 2009 இல் இடம்பெற்ற பொதுத்தேர்தல்களை அடுத்து மீண்டும் இவர் பிரதமராகத் தேர்ந்தெடுக்கப்பட்டார்.

மேற்கோள்கள்

1959 பிறப்புகள்
நோர்வேயின் பிரதமர்கள்
நோர்வேயின் அரசியல்வாதிகள்
வாழும் நபர்கள்
பத்மசிறீ

பத்மஶ்ரீ (பத்மஸ்ரீ) என்பது இந்திய அரசால் வழங்கப்படும் நாட்டின் நான்காவது உயரிய குடியியல் விருது. கலை, கல்வி, தொழில், இலக்கியம், அறிவியல், விளையாட்டு, சமூக சேவை, பொதுவாழ்வு இவற்றில் சிறப்பாக பங்களித்த குடிமக்களுக்குப் பதக்கம் ஒன்றும் பாராட்டிதழ் ஒன்றும் கொடுக்கப்படுகிறது. இது முதன் முதலில் ஜனவரி 2, 1954 ஆம் ஆண்டில் இந்தியக் குடியரசுத் தலைவரால் ஏற்படுத்தப்பட்டது. பாரத ரத்னா, பத்ம விபூசன், பத்ம பூசன் விருதுகளுக்கு அடுத்தபடியாக நான்காவது வரிசையில் அமைந்துள்ளது. 2012 வரை, 2497 நபருக்கு இந்த விருதுகள் வழங்கப்பட்டுள்ளன.  2013-இல், 80 பேருக்கு வழங்கப்பட்டது.

மேற்கோள்கள்

வெளியிணைப்புகள் 
 2014ஆம் ஆண்டில் விருது பெற்றவர்கள்
 இந்திய அரசு வலைத்தளம் - 1954 முதல் 2013 வரை பத்மசிறீ விருது பெற்றவர்கள் பற்றிய விவரம்

பரிசுகளும் விருதுகளும்
சிவாஜி

சிவாஜி என்ற பெயரில் உள்ள கட்டுரைகள்:

சிவாஜி (பேரரசன்), மராத்திய மன்னன்
சிவாஜி கணேசன், நடிகர் திலகம்
ஆர். எஸ். சிவாஜி, தமிழ்த் திரைப்பட நடிகர் 
சிவாஜி (திரைப்படம்),  ரஜினிகாந்த் நடித்த திரைப்படம் (2007)
சிவாஜி (இதழ்), 70களில் வெளி வந்த தமிழ் இதழ்    
சிவாஜி புரொடக்சன்சு, தமிழ் மற்றும் இந்தி திரைப்படத் தயாரிப்பு நிறுவனம்

வேறு
சத்திரபதி சிவாஜி மகராஜ் வாஸ்து சங்கிரகாலயம், அருங்காட்சியகம்
புளியங்குளம்

புளியங்குளம் வவுனியாவில் இருந்து வடக்காக யாழ்வீதியில் (A9) ஏழத்தாழ 24 கி.மீ தூரத்திலுள்ள இடமாகும். இப்பகுதியூடாக ஒருவீதி மாங்குளத்திற்கும் மற்றைய வீதி கிழக்காக நெடுங்கேணிக்கும் அப்பகுதியூடாகத் தண்ணீர் ஊற்று முள்ளியவளைக்கும் செல்கின்றது. போரில் இடம்பெயர்ந்த மக்கள் இன்னமும் மீளக்குடியமரவில்லை. இப்பகுதியில் கண்ணிவெடிகள் தொடர்பான ஆய்வினை ஹொரைசோன் என்கின்ற இந்திய கண்ணிவெடியகற்றும் பிரிவினர் ஈடுபட்டிருந்தனர்.

மேற்கோள்கள் 

வவுனியா மாவட்டத்தில் உள்ள ஊர்களும், நகரங்களும்
திக் நியாட் ஹன்

திக் நியாட் ஹன் (பி. 11 அக்டோபர் 1926 - இ. 22 சனவரி 2022) ஜென் ஆசான்களுள் குறிப்பிடத்தக்கவர். இவர் உலக அமைதிக்காகவும் மனித உரிமைகளுக்காகவும் போராடியவர் ஆவார்; குறிப்பாக, வியட்நாம் போருக்கு எதிராகக் குரல் கொடுத்தார். சமூக ஈடுபாடுள்ள பவுத்தம் என்ற புத்தமதப் பிரிவு உருவாகக் காரணமாக இருந்தவர்களுள் ஒருவர். அவரது மாணவர்களால், தே (ஆசான் என்று பொருள்) என்று அழைக்கப்பட்ட ஹன், விழிப்புணர்வு இயக்கத்தின் தந்தை என்றும் குறிப்பிடப்படுகின்றார்.

பிறப்பு
1926 ஆம் ஆண்டு மத்திய வியட்நாமில் பிறந்த நியாட் ஹன் பதினாறாவது வயதில் துறவு மேற்கொண்டார்.

சமூக நலப்பணிகளுக்கான இளைஞர் பள்ளி
1960- ஆம் ஆண்டில் சைகானில் சமூக நலப்பணிகளுக்கான இளைஞர் பள்ளியைத் (School of Youth for Social Services (SYSS)) தொடங்கினார்.

இப்பள்ளியின் பணிகள்
 குண்டுத் தாக்குதலுக்குள்ளான கிராமங்களைச் சீரமைத்தல்
 பள்ளிகள் தொடங்கல்
 மருத்துவமனைகள் தொடங்கல்
 வியட்நாம் போரில் வீடிழந்த குடும்பங்களை மீள் குடியமர்த்துதல்.

மேற்கோள்கள்

வெளி இணைப்புகள்  

 Order of Interbeing
 Parallax Press – founded by Thich Nhat Hanh
 Plum Village – Thich Nhat Hanh's monastery
 Sangha Directory – List of communities practicing in Thich Nhat Hanh's tradition

1926 பிறப்புகள்
2022 இறப்புகள்
பௌத்த துறவிகள்
வியட்நாம் எழுத்தாளர்கள்
பௌத்த எழுத்தாளர்கள்
பௌத்தர்கள்
பிரின்ஸ்டன் பல்கலைக்கழக முன்னாள் மாணவர்கள்
வியட்நாம் போர்
சமயத் தலைவர்கள்
அறப் போராளிகள்
வியட்நாம் மக்கள்
இரு வாழ் பரப்பி

இரு வாழ் பரப்பி (Binary vector) என்பது தனது இழை வரிசையில் (DNA sequence) இரண்டு தொடக்க புள்ளிகள் (Ori or Origin) கொண்டுள்ளதால், இவைகளால் இரு வெவ்வேறு வாழ்யிடத்தில் இருக்க அல்லது பல்கி பெருக முடியும். எடுத்துக்காட்டாக பயிர் உருமாற்றத்தில் பயன்படும் அக்ரோ பரப்பிகள் (Ex.pGA vectors or pCAMBIA) இ.கோலியிலும் , பயிர்நோய்கோலுயிரிலும் (Agrobacterium) பல்கி பெருகும் தன்மையெய் கொண்டுள்ளன. ஈசுட்-இரு கலப்பின முறையில் (Yeast-two hybrid system) பயன்படுத்தப்படும் அனைத்து பரப்பிகளும் இதனில் அடங்கும். மேலும் ஈசுட்-இரு கலப்பின முறையில் பாவிக்கப்படும் பரப்பிகளுக்கு "சட்டில்" பரப்பிகள் (Shuttle vectors) எனவும் அழைக்கப்படும். ஏனெனில் இவைகள் ஈசுடின் உட்கருவுக்குள் சென்று வெளியில் வருவதால் அல்லது வெளியில் இருந்து உட்கருவுக்குள் செல்லும் தன்மை உள்ளதால் "சட்டில்" பரப்பிகள் எனப்பெயர்.

உசாத்துணை 
 "T-DNA Binary Vectors and Systems", Lan-Ying Lee and Stanton B. Gelvin, Department of Biological Sciences, Purdue University, West Lafayette, Indiana 47907–1392

மேற்கோள்கள்

மூலக்கூற்று உயிரியல்
மரபியல்
உயிர்த்தொழில்நுட்பவியல்
லேக் வலேசா

லேக் வலேன்சா (Lech Walesa) (போலியம்: Lech Wałęsa,  அல்லது  பிறப்பு: செப்டம்பர் 29, 1943) போலந்து நாட்டின் துறைமுகத் தொழிலாளராக இருந்து சோலிடாரிடி என்ற தொழிற்சங்க இயக்கத்தின் தலைவராக போராட்டங்கள் நடத்தி போலந்து நாட்டின் அதிபராக உயர்ந்தவர். இவர் 1983 ஆண்டிற்கான அமைதிக்கான நோபல் பரிசைப் பெற்றவர்.

மேற்கோள்கள்

நோபல் அமைதிப் பரிசு பெற்றவர்கள்
நோபல் பரிசு பெற்ற போலந்து நபர்கள்
போலந்தின் அரசியல்வாதிகள்
1943 பிறப்புகள்
தொழிற்சங்கவாதிகள்
வாழும் நபர்கள்
குறுநூல்

குறுநூல் (Miniature book) என்பது சிறிய அளவு கொண்ட நூலாகும். இவை அரை அங்குல சதுர வடிவில் இருந்து 2 x 3 அங்குல அளவு வரையான நூல்கள் இவ்வகையைச் சேரும். இவற்றின் உயரம், அகலம் அல்லது தடிப்பு 3 அங்குலத்துக்கு மேற்படுவது இல்லை. சுலபமாக இடத்துக்கிடம் எடுத்துச் செல்லலாம் என்பதாலும், மறைத்து வைப்பது இலகு என்பதாலும், 19 ஆம் நூற்றாண்டின் கடைசிப் பகுதியில் இவ்வாறான நூல்களுக்குப் பெரும் மதிப்பு இருந்தது. அக்காலத்துக் குறுநூல்களில் பல மொரோக்கோ நாட்டுத் தோலில் கட்டப்பட்டு, சரிகை வேலைப்பாடுகள் முதலியன செய்யப்பட்டு அழகுற அமைந்தன. அகரமுதலிகள், மொழி பெயர்ப்பிகள், சமயக் கதைகள், சில வேளைகளில் சுற்றுலாக் கையேடுகளும் கூட இவ்வடிவத்தில் உருவாக்கப்பட்டன. 

விவிலியம், கலைக்களஞ்சியங்கள், இசை நூல்கள், கதைகள், குழந்தைப் பாடல்கள், புகழ்பெற்ற பேச்சுக்கள் போன்றவையும் குறுநூல் வடிவில் வெளியிடப்பட்டன. பல புகழ் பெற்ற நூல்கள் குறுநூல் வடிவிலும் பதிப்பிக்கப் பட்டன. இவற்றுள் பல இன்று சேகரிப்போர் உருப்படிகளாக உள்ளன. இவை சில நூறு டாலர்களிலிருந்து பல ஆயிரம் டாலர்கள் வரை விலை போகின்றன.

வெளியிணைப்புகள் 
இந்தியானா பல்கலைக்கழக லில்லி நூலகம். குறுநூல்களில் 4000 ஆண்டுக்கால வரலாறு, இணையக் கண்காட்சி.
குறுநூல்கள் சங்கம்

மேற்கோள்கள்

நூல்கள்
துறை வாரியாக நூல்கள்
பசங்க (திரைப்படம்)

பசங்க, 2009ஆம் ஆண்டு வெளியிடப்பட்ட தமிழ்த் திரைப்படமாகும். இப்படத்தை சசிகுமார் தயாரிக்க, அறிமுக இயக்குநர் பாண்டிராஜ் இயக்கி இருந்தார். இந்த திரைப்படத்தின் கதாநாயகன் விமல் ஒரு புதுமுகம். கதாநாயகி வேகா. இவர் சரோஜா என்ற படத்தில் நடித்தவர். இவர்கள் தவிர சில குழந்தைகள் முக்கிய வேடங்களிலும் மற்றும் துணை கதாபாத்திரங்களில் சிலரும் நடித்து உள்ளனர். இந்த திரைப்படம் மே 1, 2009 அன்று வெளியானது.

கதாப்பாத்திரங்கள்   
 விமல் — மீனாட்சி சுந்தரம் 
 வேகா - சோபிகண்ணு சொக்கலிங்கம் 
 கிஷோர் - அன்புக்கரசு வெள்ளைச்சாமி 
 ஸ்ரீ ராம் - ஜீவா நித்தியானந்தம் சொக்கலிங்கம் 
 பாண்டியன் - குழந்தைவேலு (பக்கடா) 
 தாரணி - மனோன்மணி 
 முருகேஷ் - குட்டிமணி 
 கார்த்திக் ராஜா - கௌதம் வெள்ளைச்சாமி (புஜ்ஜிமா) 
 யோகநாதன் - அகிலா 
 ஜெயபிரகாஷ் - சொக்கலிங்கம் 
 சிவகுமார் - வெள்ளைச்சாமி 
 சுஜாதா - முத்தடக்கி சொக்கலிங்கம் 
 செந்திகுமாரி - போதும்பொண்ணு வெள்ளைச்சாமி

பாடல்கள்
இந்த திரைப்படத்தில் 4 பாடல்கள் இடம் பெற்று உள்ளன. சசிகுமாரின் சுப்ரமணியபுரம் திரைப்படத்திற்கு இசையமைத்த ஜேம்ஸ் வசந்தன் இந்த படத்திற்கும் இசை அமைத்து உள்ளார். பாடல்களை தாமரை, யுகபாரதி மற்றும் ஜேம்ஸ் வசந்தன் ஆகியோர் எழுதி உள்ளனர். ஒரு பாடலை புகழ் பெற்ற இசை மேதை டாக்டர் பாலமுரளி கிருஷ்ணா அவர்கள் பாடி உள்ளார். கமல்ஹாசன் அவர்கள் இந்த படத்தின் பாடல்களை வெளியிட்டது சிறப்பம்சம்.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

2009 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
நூல் வடிவமைப்பு

நூல் வடிவமைப்பு என்பது, ஒரு நூலின் உள்ளடக்கம், பாணி, அமைப்பு, வடிவமைப்பு, அதன் பல்வேறு கூறுகளின் ஒழுங்கு ஆகியவற்றை உட்படுத்தி அவையனைத்தும் ஒத்திசைவான முழுமையைத் தரும்வகையில் ஒன்றாக ஆக்கும் வழிமுறை ஆகும்.

நூலின் கூறுகள்
முன் அட்டை, பின் அட்டை, முன் அட்டைக்குப் பின்னும், பின் அட்டைக்கு முன்னும் வரும் இரண்டு வெற்றுத் தாள்களையும் தவிர்த்து ஒரு நூலின் எஞ்சிய கூறுகளை மூன்று பகுதிகளாகப் பிரிக்கலாம். இவை,

 முன் பகுதி
 உடல் பகுதி
 பின் பகுதி

எனலாம். மேற்படி ஒவ்வொரு பகுதிகளிலும் பல உட் கூறுகள் உள்ளன. எல்லா நூல்களிலும் எல்லாக் கூறுகளும் இல்லாவிட்டாலும், இவற்றில் பெரும்பாலானகூறுகள் ஒரு நூலில் காணப்படலாம். அவ்வாறான கூறுகளின் பட்டியல் பின்வருமாறு:

 முன் பகுதி
 அரைத் தலைப்பு
 முன் படப்பக்கம்
 தலைப்புப் பக்கம்
 பதிப்பு அறிவித்தல்
 உரித்தாக்கம்
 உள்ளடக்கம்
 படிமங்கள் பட்டியல்
 அட்டவணைகள் பட்டியல்
 அணிந்துரை
 முன்னுரை
 நன்றியுரை
 அறிமுகம்

 உடல் பகுதி
 அத்தியாயங்கள்
 பிரிவுகள்

 பின்பகுதி
 பின்னுரை
 முடிவுரை
 பின்னிணைப்புக்கள்
 அருஞ்சொல் விளக்கம்
 நூற்பட்டியல்
 சொற்பட்டியல்
 பிழை திருத்தம்

மேற்கோள்கள்

 நூல்கள்
வேகா

வேகா (பிறப்பு: மே 7, 1985)) ஒரு திரைப்பட நடிகை மற்றும் மாடல் ஆவார். இவர் இந்தியாவில் உள்ள சட்டீஸ்கர் மாநிலத்தில் பிறந்தவர். ஆஸ்திரேலியாவில் உள்ள சிட்னி நகரத்தில் வளர்ந்தவர். சிட்னி நகரத்தில் உள்ள நியூ சவுத் வேல்ஸ் பல்கலைகழகத்திலும் அதன் தொடர்ச்சியாய் இரு பல்கலைகழகங்குளுக்கிடையே மாணவர்களை பரிமாற்றம் செய்து கொள்ளும் ஒப்பந்தந்தின் படி பெங்களூர் நகரத்தில் உள்ள ஐ.ஐ.எம். மிலும் பொருளாதாரத்தில் பட்டப்படிப்பு படித்து இருக்கிறார். தமிழ், இந்தி, தெலுங்குப் படங்களில் நடித்து வருகிறார்.

நடித்துள்ள திரைப்படங்கள்

இந்தித் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
1985 பிறப்புகள்
வாழும் நபர்கள்
கல்பாத்திப்புழா

கல்பாத்திப் புழா கேரளத்தில் பாயும் பாரதப்புழாவின் முக்கியமான துணையாறுகளுள் ஒன்று. இந்த ஆறு மேற்குத் தொடர்ச்சி மலையில் பாலக்காடு மாவட்டப் பகுதியில் உற்பத்தியாகிறது. மலம்புழா, வாளையாறு, வரட்டாறு, கோரையாறு ஆகிய நான்கு ஓடைகள் இணைந்து இந்த ஆறு உருவாகிறது. இந்த ஆறு பாலக்காட்டில் கல்பாத்தி சிவன் கோவிலின் பெயரைத் தொட்டு கல்பாத்திப் புழா எனப்படுகிறது.

மேற்கோள்கள்

மேலும் பார்க்க

பாலக்காடு மாவட்ட ஆறுகள்
அகோபிலம்

அகோபிலம் என்ற திவ்ய தேசம் ஆந்திரா மாநிலம், கர்நூல் மாவட்டத்தில் அமைந்துள்ளது. "அஹோ' என்றால் "சிங்கம்'. "பிலம்' என்றால் "குகை'. இது 108 திவ்யதேசத்தில் 97 வது திவ்யதேசமாகும். திருமங்கை ஆழ்வாரால் மங்களாசாசனம் (பாடல்) பாடப்பெற்றது.

போக்குவரத்து 
இந்த கோயிலுக்கு ஆலகட்டா (23 கீ.மி.) மற்றும் கடப்பாவில் (70 கி.மீ)  இருந்து பேருந்து வசதி உள்ளது.  நந்தியால் மற்றும் கர்நூல் தொடருந்து நிலையங்கள் அருகில் அமைந்துள்ளன. சென்னையில் இருந்து வடமேற்காக சுமார் 400 கி.மீ தொலைவில் அமைந்துள்ளது.

தல புராணம் 
இது நரசிம்ம அவதாரம் நிகழ்ந்த தலமாக கருதப்படுகிறது. இங்கு பிரகலாதனுக்கு காட்சி கொடுத்ததால் மூலவர் பிரகலாத வரதன் எனப்படுகிறார். மலைக்கோயிலில் பிரகலாதனுக்காக நரசிம்மர் வெளிப்பட்ட "உக்கிர ஸ்தம்பம்' (தூண்) உள்ளது.

திருமாலின் நரசிம்ம அவதாரத்தைத் தரிசிக்க விரும்புவதாக கருடன் கேட்க, பகவான் அகோபிலத்தில் ஒன்பது நரசிம்ம வடிவங்களில் கருடனுக்குக் காட்சி கொடுத்தார். கருட பகவான் அந்த நரசிம்ம மூர்த்தங்களைப் பூஜித்து வழிபட்டதாக தல புராணம் கூறுகிறது.

நவ நரசிம்மர் 
அகோபிலத்தில் கீழ்கண்ட ஒன்பது நரசிம்மர் ஆலயங்கள் உள்ளன.

 பார்கவ நரசிம்மர்
 யோகானந்த நரசிம்மர்
 ஷக்ரவாஹ நரசிம்மர்
 அகோபில நரசிம்மர்
 குரொதகார (வராஹ) நரசிம்மர்
 கரன்ஜ்ஜ நரசிம்மர்
 மாலோல நரசிம்மர்
 ஜ்வால நரசிம்மர்
 பாவன நரசிம்மர்

இவை யாவும் 5 கி.மீ சுற்றளவில் அமைந்துள்ளது.

சிறப்பு  நாட்கள் மற்றும் திருவிழாக்கள் 
ஒவ்வொரு மாதம் சுவாதி நட்சத்திரம் அன்று 9 நரசிம்மர்களுக்கும் அபிசேகம் நடைபெறும். ஒவ்வொரு வருடமும் மாசி மாதம் நடக்கும் பிரம்மோற்சவம் என்னும் தேர்த்திருவிழா மிகவும் பிரசித்தி பெற்றது. இத்திருவிழா நடக்கும் நாட்களில் மக்கள் ஆயிரக்கணக்கில் பகவானை தரிசிப்பார்கள்.

அகோபில மடம் 
இங்குள்ள அகோபில மடம் ஆதிவண் சடகோப மகாதேசிகரால் நிறுவப்பட்டது. இதுவே தென்னிந்தியாவின் மிகப்பெரிய வைணவ மடமாகும். இந்த மடத்தின் முதல் ஜீயரான இவருக்கு ‘அழகிய சிங்கர்’ என்ற பட்டம் உண்டு.

மேற்கோள்கள் 

திவ்ய தேசம்
இந்து யாத்திரைத் தலங்கள்
கர்நூல் மாவட்டத்திலுள்ள இந்துக் கோயில்கள்
உள்ளடக்க அட்டவணை

உள்ளடக்க அட்டவணை என்பது, ஒரு நூலின் அல்லது பிற ஆவணங்களின் பகுதிகளை அவை அந்த நூலில் அல்லது ஆவணத்தில் காணப்படும் ஒழுங்கில் காட்டும் ஒரு பட்டியல் ஆகும். இது சில வேளைகளில் வெறுமனே "உள்ளடக்கம்" என்றும் அழைக்கப்படுவது உண்டு. நூலின் உள் அமைப்பைப் பொறுத்தும், அதன் நீளத்தைப் பொறுத்தும் உள்ளடக்கம் பல மட்டங்களிலுள்ள தலைப்புக்களைப் பட்டியல் இடுவது உண்டு.

 
உள்ளடக்கம் நீளம் குறைவாக இருக்கவேண்டின் அத்தியாயங்களின் தலைப்புக்களை அதாவது முதல் மட்டத் தலைப்புக்களை மட்டும் பட்டியல் இடலாம். அத்தியாயம் ஒவ்வொன்றும் நீளமாக இருந்து அது பல பிரிவுகளைக் கொண்டிருப்பின் இந்த இரண்டாம் மட்டத் தலைப்புக்களையும் உள்ளடக்கத்தில் பட்டியல் இடுவது நூலில் என்னென்ன விடயங்கள் கையாளப்பட்டு உள்ளன என்பதை அறிந்து கொள்வதற்கு இலகுவாக இருக்கும். பிரிவுகளுக்கும் பல துணைப் பிரிவுகள் இருந்து அவையும் முக்கியத்துவம் வாய்ந்தவையாக இருப்பின் அவற்றையும் பட்டியலில் சேர்த்துக்கொள்வது உண்டு. எனினும், உள்ளடக்கங்கள் நீளமாக இருப்பது வசதியாக இருக்காது. இதனால், பல அத்தியாயங்கள், பிரிவுகள், துணைப்பிரிவுகள் என்பவற்றைக் கொண்ட நூல்கள், ஆவணங்கள் முதலியவற்றில் உள்ளடக்கத்தின் நீளத்தைக் குறைப்பதற்காக, ஒரு மட்டத் தலைப்புக்களைப் பட்டியல் இடுவதோடு நிறுத்திக் கொள்வது உண்டு.

தகவல்களைத் தெரிந்து கொள்வதை இலகு ஆக்குவதற்காகச் சில எழுத்துமுறைக் கையேடுகள் உள்ளடக்கம் மூன்று பக்க நீளத்துக்குக் குறைவாக இருப்பது நல்லது எனப் பரிந்துரை செய்கின்றன.

அமைவிடம்

நூல்களில், உள்ளடக்கம் பொதுவாக, குறைத் தலைப்புப் பக்கம், முன்படப்பக்கம், தலைப்புப் பக்கம், பதிப்பு அறிவிப்பு உரித்தாக்கம், அணிந்துரை, என்பவற்றுக்குப் பின்னர் வைக்கப்படுகின்றது. படிமங்கள், அட்டவணைகள் ஆகியவற்றின் பட்டியல்கள், முன்னுரை போன்றவை இதன் பின்னர் வைக்கப்படுகின்றன.

அமைப்பு
அச்சிடப்படும் நூல்களின் உள்ளடக்கத்தில் பட்டியல் இடப்பட்டுள்ள தலைப்புகளுக்கு எதிரில், அத் தலைப்புக்கள் தொடங்கும் பக்க எண்கள் குறிப்பிடப்படும். இணைய வழி நூல்களில், பக்கங்கள் குறிப்பிடப்படுவதற்குப் பதிலாக அத்தலைப்புக்களில் இருந்து உரிய இடத்துக்கு இணைப்புகள் கொடுக்கப்படுகின்றன.

மேற்கோள்கள்

நூல் வடிவமைப்பு
நன்றியுரை (நூல்)

நூலாக்கத்துறையில் நன்றியுரை என்பது, குறித்த நூலை அல்லது ஆக்கத்தை உருவாக்குவதில் உதவியோருக்கு நன்றி தெரிவிக்கும் ஒரு உரை ஆகும். இதற்காக நூல்களில் ஒரு பகுதி ஒதுக்கப்படுவது உண்டு. சில வேளைகளில் நன்றி தெரிவித்தல் ஆக்கியோனின் முன்னுரையின் ஒரு பகுதியாக அமைவதும் உண்டு. 

நூல் உருவாக்கத்தில் நேரடியான ஈடுபாடு இல்லாமல், நிதியுதவி, திறனாய்வு உதவி, ஆலோசனைகள், ஊக்குவிப்பு போன்றவற்றினூடாகச் செய்யப்படும் உதவி செய்பவர்களுக்கே நன்றியுரைப் பகுதியில் நன்றி தெரிவிப்பது வழக்கு. நன்றி தெரிவித்தலை வகைப்படுத்துவதற்குப் பல முறைகள் உள்ளன. கைல்சும், கவுன்சிலும் (2004) பின்வரும் ஆறு வகைகளைக் குறிப்பிடுகின்றனர்.

 மனத்தளவு ஆதரவு
 நிதியுதவி
 தொகுப்புசார் உதவி
 முன்வைத்தலுக்கான உதவி
 தொழில்நுட்ப உதவி
 கருத்தளவிலான தொடர்பாடல் ஆதரவு

எடுத்தாளப்படும் அறிவுசார் ஆழத்தை எடுத்துக்காட்டும் மேற்கோள்களைப் போலவே கருத்தியல் தொடர்பாடல்களும் நூலின் ஆழத்திற்கு மிகவும் முக்கியமானவை. மேற்கோள் மூலங்களை நன்றியுரையில் குறிப்பிடுவது வழக்கமில்லை எனினும் கருத்தியல் ஆதரவு வழங்கியவர்களை நன்றியுரையில் குறிப்பிடுவது வழக்கம். சில வகையான நிதியுதவிகள் பற்றி நன்றியுரையில் குறிப்பிட வேண்டியது நிதிவழங்கும் அமைப்புக்கள் முன்வைக்கும் சட்ட அடிப்படையிலான தேவையாகவும் உள்ளன.

மேற்கோள்கள்

நூல் வடிவமைப்பு
கலைகள்
அறிமுகம் (நூல்)

நூல், கட்டுரை போன்ற ஆக்கங்களில் அறிமுகம் என்பது, தொடக்கப் பகுதியாக அமைகின்றது. இது அதற்குப் பின்னர் வருகின்ற பகுதிகளின் குறிக்கோள் என்ன, அவற்றை வாசிப்பதன் மூலம் கிடைக்கக்கூடிய பயன் என்ன என்பது போன்றவற்றுடன், நூலில் அல்லது கட்டுரையின் உட்பொருளின் ஒரு முன்னோட்டமாகவும் அமைகின்றது. இதனை வாசிப்பதன் மூலம் என்ன விடயத்தைச் சொல்ல விழைகிறது என்பதைச் சுருக்கமாக அறிந்துகொள்ள முடிவதுடன் அது நூலில் விளக்கப்படும் விடயங்களைத் தொடராகப் புரிந்து கொள்வதற்கான அடிப்படையாகவும் அமைகின்றது. 

சிலர் அறிமுகப் பகுதியை, நூலை எழுதி முடித்த பின்னதாக எழுத விரும்புவர். இது நூலிற் சொன்னவிடயங்களை முறையாகச் சொல்வதற்கு வசதியாக அமையும். வேறு சிலரோ அறிமுகத்தை முதலில் எழுதுவர். இது நூலை எழுதுவதற்கான ஒரு சட்டகமாக அமைவதுடன், நூல் எழுதும்போது நோக்கம் சிதறிவிடாமல் இருக்கவும் உதவுகிறது. முன்னரே அறிமுகத்தை எழுதுபவர்கள் நூலின் உள்ளடக்கத்தையும் அதன் போக்கையும் முன்னரே தெளிவாகத் திட்டமிட்டுக் கொள்வர்.

வெளியிணைப்புக்கள்
 நூல் வடிவமைப்பு

மேற்கோள்கள்

நூல் வடிவமைப்பு
கடல் கொவிஞ்சி

மன்னார் வளைகுடாவில் உள்ள தடை செய்யப்பட்ட கடல்வாழ் உயிரினங்களில் முக்கியமானதாகக் கருதப்படுவது கடல் கொவிஞ்சிகள் (tubefish) ஆகும். இந்தியாவில் மன்னார் வளைகுடா பகுதியில் தான் இவை அதிகம் உள்ளன.

இதிலும் 12 வகைகள் உள்ளன. மீன் இனத்தை சேர்ந்த இவை கடல் குதிரையின் ரகமாகும். இவற்றின் முக அமைப்பு கடல் குதிரை போல இருப்பதால் அதன் ரகத்தை சேர்ந்ததாக கருதப்படுகிறது. இதன் இரண்டு தாடைகளும் ஒன்றோடு ஒன்று இணைந்திருப்பதால் உணவுகளை உறிஞ்சி உண்ணும் தன்மை கொண்டது. பவள பாறைகள், கடல்புற்கள் மத்தியில் வசிக்கும் இவைகள், அங்குள்ள கழிவுகள், மிதவை உயிரினங்களை உண்டு வாழ்கின்றன.

கடல்குதிரை ரகத்தை சேர்ந்திருந்தாலும் படுக்கை வசமாக மீன்களை போல நீந்தி செல்லும். மன்னார் வளைகுடாவில் இந்த உயிரினத்தை பிடித்தால் , வனஉயிரின பாதுகாப்பு சட்டத்தில் மூன்று முதல் ஏழு ஆண்டுகள் சிறை, 25 ஆயிரம் ரூபாய் அபாரம் என கடுமையான தண்டனைகள் உள்ளன. தெற்காசிய நாடுகளில் இதை ஆண்மை ஊக்கியாக கருதி பொடியாக்கி "சூப்' வைத்து குடித்து வருகின்றனர். நல்ல விலை கிடைக்கும் என்பதால் இந்த இனம் தடையை மீறி தொடர்ந்து கடத்தப்படுகிறது. உடல் முழுவதும் எலும்புகளால் ஆன இவற்றை காய வைத்து கருவாடாக மாற்றுகின்றனர். தசைகள் இல்லாததால் கருவாடாக ஆன பிறகும் உருவம் மாறுவதில்லை. வெளிநாடுகளுக்கும் அதிகம் ஏற்றுமதியாகிறது. இதனால் இவற்றின் அழிவு தவிர்க்க முடியாததாக மாறிவருகிறது.

பேரினங்கள்
துணைக் குடும்பம் சிங்னாதினே (கடல் கொவிஞ்சி மற்றும் கடற்பாசிகள்)
 சென்ரோனுரா காப், 1853
 ஆம்பெலிக்டுரசு பார், 1930
 அனார்கோப்டெரசு கப்சு 1935
 ஆப்டெரிகோகாம்பசு வெபர், 1913
 பனோதியா கோரா 1926
 பிரைக்ஸ் ஹெரால்ட், 1940
 பல்போனரிகசு கெரால்ட், 1953
 கேம்பிச்சிசு விட்லி, 1931
 சோரோயிச்திசு காப், 1856
 கோரிதோய்ச்திசு காப், 1853
 காசுமோகாம்பசு டாசன், 1979
 டோரிச்திஸ் காப், 1853
 டோரிராம்பசு காப், 1856
 டன்கெரோகாம்பசு விட்லி, 1933
 என்னேகாம்பசு டாசன், 1981
  என்டெலுரசு டுமெரில், 1870
 ஃபெஸ்டுகலெக்ஸ் விட்லி, 1931
 ஃபிலிகாம்பஸ் விட்லி, 1948
  ஹாலிகாம்பசு காப், 1856
 காலிச்திசு கிரே, 1859
 கெரால்டியா பாக்சுடன், 1975
 கிப்பிச்திசு பிளீக்கர், 1849-ஆற்றுக் கொவிஞ்சி மீன்கள்
 கிசுடியோகாம்பெலசு மெக்குல்லோக், 1914
 கைப்செலோக்நாதசு விட்லி, 1948
 இக்தியோகாம்பசு காப், 1853
 இடியோட்ரோபிசிசு வைட்லி, 1947
  கௌபசு விட்லி, 1951
 கிம்ப்ளேயஸ் டாசன், 1980
  கியோனெமிக்திசு கோமன், 2007
 லெப்டோயிச்திசு காப், 1853
 லெப்டோனோடசு காப், 1853
 லிசோகாம்பசு வெயிட் மற்றும் ஹேல், 1921
 மரபு மரூப்ரா விட்லி, 1948
 †மரூபிரிக்திஸ் பாரின், 1992 (ரஷ்யாவின் ஒலிகோசீன்)
 மைக்ரோக்னாதஸ் டன்கர், 1912
 மைக்ரோபிசு காப், 1853-நன்னீர் குழாய் மீன்கள்
 மினிச்திஸ் கெரால்ட் மற்றும் ராண்டால், 1972
  மிட்டோடிச்திசு விட்லி, 1948
 நான்னோகாம்பஸ் குந்தர், 1870
 †நேபிகாஸ்ட்ரோசிங்னாதசு பாரிசாட், 1993 (பிரான்சின் ஒலிகோசீன்)
  நெரோஃபிஸ் ரபினெஸ்க், 1810
 நோட்டியோகாம்பசு டாசன், 1979
 பெனெட்டோடெரிக்சு லுனெல், 1881
 போக்சோகாம்பசு டாசன், 1977
 பைகோடுரஸ் கில், 1896-இலை கடல் வேதாளம்
 பிலோப்டெரிக்சு சுவைன்சன், 1839-கடல் வேதாளம்
 சூடோபாலசு கெரால்ட், 1940-ஃப்ளூவியல் கடல் கொவிஞ்சி
 புக்னாசோ விட்லி, 1948
 சியோகுனிச்திசு கெரால்ட் இனம், 1953
  சோலெக்னாதசு சுவைன்சன், 1839
 இசுடிக்மடோபோரா காப், 1853
 இசுடிபெகாம்பசு விட்லி, 1948
 சிங்னாத்தாய்ட்சு பிளீக்கர், 1851
 சிங்னாதஸ் லின்னேயசு, 1758
 ட்ரச்சிராம்பசு காப், 1853
 யூரோகாம்பசு குந்தர் இனம், 1870
  வனகாம்பசு விட்லி, 1951

மேற்கோள்கள்

கடல் கொவிஞ்சி
ஆரஞ்செரி

ஆரஞ்செரி என்பது ஒரு வகை பச்சை மாளிகை. இந்த "மார்க்கம் கோட்டை' 1787 - 93ல் கட்டப்பட்டது. இங்கு வெவ்வேறு வகையான ஆரஞ்சு மற்றும் எலுமிச்சை மரங்களால் இந்த பச்சை மாளிகை கட்டப்பட்டது. 327 அடி நீளம் கொண்ட நீண்ட தோட்டம் உள்ளது. இதுவே உலகின் முதன் முதலில் கோட்டைக்குள் செடிகள் வளர்த்து பராமரிக்கப்பட்ட கட்டடமாகும். இந்த மாளிகை இங்கிலாந்தில் உள்ளது.

மேற்கோள்கள்

வெளி இணைப்புகள்

கோட்டைகள்
உண்மை வடக்கு

உண்மை வடக்கு என்பது, புவியின் மேற்பரப்பு வழியே புவியியல் வடமுனையை நோக்கிய திசை ஆகும். உண்மை வடக்கு, காந்த வடக்கு, வலையமைப்பு வடக்கு என்பவற்றினின்றும் வேறானது. காந்தவடக்கு காந்த வடமுனையை நோக்கிய திசையாகும். காந்தத் திசைகாட்டி காட்டும் திசை இதுவேயாகும். வலையமைப்பு வடக்கு என்பது, நிலப்பட எறியத்தில் காட்டப்படும் வடக்கு நோக்கிய கோடுகள் வழியேயான திசையாகும்.

உண்மை வடக்குத் திசை விண்ணில், வட விண்முனையால் குறிக்கப்படும். பெரும்பாலான நடைமுறை நோக்கங்களுக்கு துருவ விண்மீனை நோக்கிய திசையே இத் திசையாகும். எனினும், புவியின் அச்சுத் திசைமாற்றம் காரணமாக உண்மை வடக்கு ஒரு வில்வடிவத்தில் சுழல்கிறது. இந்த ஒழுக்கு முழுமை அடைய ஏறத்தாழ 25,000 ஆண்டுகள் செல்லும். 2102 ஆம் ஆண்டில், துருவ விண்மீன், விண் வடமுனைக்கு மிகக் குறுகிய தூரத்தில் வரும் எனக் கணிக்கப்பட்டுள்ளது.

ஐக்கிய அமெரிக்க நிலவியல் அளவையகத்தாலும், ஐக்கிய அமெரிக்கப் படைத்துறையாலும் வெளியிடப்படும் நிலப்படங்களில், உண்மை வடக்கு ஐந்துமுனை விண்மீன் வடிவத்தில் முடிவடையும் கோடொன்றினால் குறிக்கப்படுகின்றது. ஐக்கிய இராச்சியப் படைத்துறை அளவையகம் வெளியிடும் நிலப்படங்களில் மூன்று வகை வடக்கையும் வேறுபடுத்திக் காட்டும் சிறிய வரைபடம் ஒன்று ஓரிடத்தில் காணப்படும்.

மேற்கோள்கள்

திசைகள்
உம் குல்தூம்

உம் குல்தூம் எனப் பரவலாக அறியப்படும் பாத்மா எப்ராகிம் எல்பெல்த்தாகி ஒரு எகிப்தியப் பாடகரும், பாடலாசிரியரும், நடிகையும் ஆவார். எல் சென்பெல்லாவெயின் என்னும் இடத்துக்கு அருகில் உள்ள தாமே எசு சகாய்ரா என்னும் இடத்தில் பிறந்த இவர் கிழக்கின் நட்சத்திரம் எனப் புகழப்படுகிறார். இறந்து மூப்பது ஆண்டுகளுக்கு மேல் ஆனபோதும் இன்றும் இவர் 20 ஆம் நூற்றாண்டின் மிகப் புகழ் பெற்ற அரபுலகப் பாடகிகளுள் ஒருவராகப் போற்றப்படுகிறார்.

வாழ்க்கை வரலாறு

இளமைக்காலம் 
இவர் பிறந்த தேதி குறித்துச் சரியான தகவல்கள் இல்லை. எகிப்தியத் தகவல் அமைச்சகமும் இவர் 1898 டிசம்பர் 31 ஆம் தேதி அல்லது 1904 டிசம்பர் 31 ஆம் திகதி பிறந்திருக்கலாம் எனக் கூறுகின்றது.

இளமையிலேயே இவர் மிகச் சிறந்த பாடும் திறமையை வெளிக்காட்டினார். ஒரு இமாம் ஆன இவரது தந்தையார் திருக்குர்ஆனை ஓதுவதற்கு இவருக்குக் கற்றுக்கொடுத்தார். இவர் இந் நூல் முழுவதையுமே மனனம் செய்திருந்ததாகக் கூறப்படுகின்றது. இவருக்குப் 12 வயதாயிருந்தபோது இவரது தந்தையார் இயக்கிய நாடகம் ஒன்றில் நடிப்பதற்காக இவரை ஒரு பையன் போல வேடமிட்டுச் சேர்த்துக்கொண்டார். இவருடைய 16 ஆவது வயதில், அபோல் எலா மொகமத் என்னும் ஓரளவு பெயர் பெற்ற பாடகர் இவரது திறமையை உணர்ந்துகொண்டார். அத்துடன் புகழ் பெற்ற இசைக் கலைஞரான சக்காரியா அகமத் என்பவர் உம் குல்தூமை கெய்ரோவுக்கு வருமாறு அழைத்தார். எனினும் 1923 ஆம் ஆண்டிலேயே குல்தூம் இந்த அழைப்பை ஏற்றுக் கொண்டு கெய்ரோவுக்குச் சென்றார். அமின் பே அல் மகிதி என்னும் இன்னொரு புகழ்பெற்ற இசைக்கலைஞர் இவரை அடிக்கடி வீட்டுக்கு அழைத்து "அவுட்" எனப்படும் இசைக் கருவியை வாசிக்கக் கற்றுக்கொடுத்தார். இக்காலத்தில் அல் மகிதியின் மகளான ரவ்கேயா அல் மகிதியுடன் நெருக்கமான நட்புப் பூண்டார்.

அமின் அல் மகிதி, குல்தூமை கெய்ரோவின் கலைஞர் வட்டத்துக்கு அறிமுகப்படுத்தினார். குல்தூம் அக்காலத்தில் பிரபலமாக இருந்த பொகீமிய வாழ்க்கை முறையைத் தவிர்த்து வந்ததுடன், எப்பொழுதும் தனது எளிமையான மூலத்தில் பெருமை கொண்டவராகவும், பழமையான விழுமியங்களைப் பாதுகாப்பதில் அக்கறை கொண்டவராகவும் இருந்தார்.

மேற்கோள்கள்

எகிப்தியப் பாடகர்கள்
1898 பிறப்புகள்
1975 இறப்புகள்
கேல் ரத்னா விருது

கேல் ரத்னா விருது (அதிகாரப்பூர்வமாக: மேஜர் தயான் சந்த் கேல் ரத்னா விருது) என்பது இந்திய விளையாட்டுத் துறையில் சாதனை படைத்தோருக்கு வழங்கப்படும் உயரிய விருதாகும். மறைந்த முன்னாள் இந்தியப் பிரதமர் ராஜீவ் காந்தி நினைவாக ராஜிவ் காந்தி கேல் ரத்னா விருது என்ற பெயரில் வழங்கப்பட்டு வந்த இந்த விருது நரேந்திர மோடி அரசால் 2021 ஆம் ஆண்டு மேஜர் தயான் சந்த் கேல் ரத்னா விருது என்று பெயர் மாற்றம் செய்யப்பட்டது.

இந்தி மொழியில் கேல் ரத்னா என்பது விளையாட்டில் இரத்தினக்கல் போன்றவர் என பொருள்படும். இவ்விருது ஓர் பதக்கம், அங்கீகார சுருள் மற்றும் பணமுடிப்பைக் கொண்டது. 2004-05 ஆண்டில் கடைசியாக வழங்கப்பட்டபோது, இது இந்திய ரூபாய் 500,000/- மதிப்பு கொண்டதாக இருந்தது. பின்னர் 750,000க்கு கூட்டப்பட்டது.

1991-92 ஆண்டில் நிறுவப்பட்ட இவ்விருது தேசிய அளவில் விளையாட்டுத்துறையில் உயர்ந்த அங்கீகாரம் பெற்ற விருது இல்லாமையை நீக்கியது. இதனை அடுத்துள்ள அருச்சுனா விருது துறை சார்ந்த விருதாக இருக்கிறது. மாற்றாக இவ்விருது அனைத்து விளையாட்டுத் துறைகளுக்கும் பொதுவான சீரிய விருதாக மிகச்சிறந்த சாதனையாளர்களுக்கு வழங்கப்படுகிறது.

தேர்வு முறை
நடுவண் அரசின் இளைஞர்நலன் மற்றும் விளையாட்டுகள் அமைச்சகம் விளையாட்டுத்துறை வல்லுனர்களைக் கொண்டு தேர்வுக்குழு அமைக்கிறது. பொதுவாக ஏப்ரல் 1 முதல் அடுத்த ஆண்டின் மார்ச் 31 வரையிலான காலத்தில் நிகழ்த்தப்பட்ட சாதனைகளை ஆய்வுக்கு எடுத்துக்கொள்கிறது.ஒலிம்பிக் விளையாட்டுக்கள்,ஆசிய விளையாட்டுகள் அல்லது உலக சாம்பியன்ஷிப் அல்லது உலக கோப்பை போட்டிகளில் இடம் பெற்றுள்ள விளையாட்டொன்றில் அந்த நபரோ குழுவோ பங்கெடுத்திருக்க வேண்டும். விளையாட்டையே பணிவாழ்வாகக் கொண்ட பில்லியர்ட்ஸ், சுனூக்கர் மற்றும் சதுரங்க வீரர்களும் தேர்வுக்கு உரியவர்கள். இவ்விருதை ஒருவர் தம் வாழ்நாளில் ஒருமுறையே பெற இயலும். தேர்வுக்கு நாடாளுமன்ற உறுப்பினர், மாநில அரசு, இந்திய விளையாட்டு ஆணையம் அல்லது தேசிய விளையாட்டு கூட்டமைப்புகள் ஒன்றால் பரிந்துரைக்கப்பட்டிருக்க வேண்டும். தேர்வுக்குழு தனது பரிந்துரையை அரசிற்கு அனுப்பியபின், அரசின் பல மட்டங்களில் ஆய்வு செய்யப்பட்ட பின், குடியரசுத் தலைவரால் விருது வழங்கப்படுகிறது. ஒவ்வொரு ஆண்டும் ஒருவருக்கே வழங்கப்படல் வழக்கம் என்ற போதிலும் விலக்குகள் உள்ளன. எந்த விளையாட்டு வீரருமே வேண்டிய தகுதிகளைப் பெறவில்லையாயின் விருது அந்த ஆண்டிற்கு கொடுக்கப்படாது இருக்கலாம்.

மேஜர் தியான் சந்த் கேல் ரத்னா விருது பட்டியல்

2017. -  தேவேந்திர ஜஜாரியா(PARA)

2017.  -  சர்தார்சிங்

 1993-94 ஆண்டில் இவ்விருது வழங்கப்படவில்லை.

இதனையும் காண்க
 துரோணாச்சார்யா விருது
 அருச்சுனா விருது

மேற்கோள்கள்

உசாத்துணைகள்

வெளியிணைப்புகள்
 Khel Ratna award 2007 

இந்திய விளையாட்டு விருதுகள்
 
பரிசுகளும் விருதுகளும்
இளைஞர் நலம் மற்றும் விளையாட்டு அமைச்சகம்
அருச்சுனா விருது

அருச்சுனா விருது 1961ஆம் ஆண்டு இந்திய அரசினால் தேசிய அளவில் விளையாட்டுத் துறைகளில் சிறந்த சாதனைகளைப் படைக்கும் வீரர்களுக்கு அங்கீகாரம் வழங்கும் வகையில் நிறுவப்பட்டது. இவ்விருது பெற்றோருக்கு தொன்மவியலில் வில்விளையாட்டில் சிறப்பாக கருதப்படும் அருச்சுனனின் வெங்கலச்சிலையோடு, இந்திய ரூபாய்கள் 15,00,000 மற்றும் பாராட்டுச் சுருள் கொடுக்கப்படுகிறது.

1991 ஆம் ஆண்டு கேல் ரத்னா விருதுகள் அறிமுகப்படுத்தப்படுவதற்கு முன்புவரை அருச்சுனா விருதே விளையாட்டு துறையில் இந்தியாவின் உயரிய விருதாக போற்றப்பட்டது.

கடந்த ஆண்டுகளில் இவ்விருதின் செயல்வீச்சு அருச்சுனா விருது துவங்கப்பட்ட காலத்திற்கு முற்பட்ட விளையாட்டு வீரர்களுக்கும் விரிவாக்கப்பட்டுள்ளது. தவிர, விருது வழங்கப்படும் துறைகளும் விரிவாக்கப்பட்டு இந்திய பரம்பரை விளையாட்டுகளும் உடல் நலிவடைந்தோருக்குமான விளையாட்டுகளும் சேர்க்கப்பட்டன.

2001ஆம் ஆண்டிலிருந்து இந்த விருது கீழ்கண்ட வகைகளில் பல்வேறு துறைகளுக்கு வழங்கப்படுகின்றன:

 ஒலிம்பிக் விளையாட்டுகள் / ஆசிய விளையாட்டுகள் / பொதுநலவாய நாடுகள் விளையாட்டுகள் / உலக கோப்பை / உலக சாதனையாளர் துறைகள் மற்றும் துடுப்பாட்டம்
 இந்திய பரம்பரை விளையாட்டுகள்
 உடல் நலிவடைந்தோர் விளையாட்டுகள்

அருச்சுனா விருது பெற்றவர்கள் துறைவாரியாக

வில்விளையாட்டு

தடகள விளையாட்டுகள்

இறக்கைப் பந்தாட்டம்

பூப் பந்தாட்டம்

கூடைப்பந்தாட்டம்

பில்லியர்ட்ஸ் & சுனூக்கர்

குத்துச்சண்டை

கேரம்

சதுரங்கம்

துடுப்பாட்டம்

ஈருருளி ஓட்டம்

குதிரையேற்றம்

கால்பந்து

குழிப் பந்தாட்டம் (Golf)

சீருடற்பயிற்சிகள்

வளைத்தடி பந்தாட்டம் (Hockey)

யுடோ

சடுகுடு

டென்னிசு

படகு வலித்தல்

சுடுதல்

சுவர்ப்பந்து

நீச்சல்

மேசைப் பந்தாட்டம்

கைப்பந்தாட்டம்

பாரம் தூக்குதல்

மல்யுத்தம்

பாய்மர படகோட்டம்

வெளியிணைப்புகள்
2004 வரை வருது பெற்றவர் பட்டியல் 2004
 2006-2007 ஆண்டுக்கான விருது பெற்றோர் 

இந்திய விளையாட்டு விருதுகள்
பரிசுகளும் விருதுகளும்
அருச்சுனா விருது பெற்றவர்கள்
இளைஞர் நலம் மற்றும் விளையாட்டு அமைச்சகம்
கோ-கோ

கோ கோ (Kho kho) ஓர் இந்திய விளையாட்டாகும். களத்தில் உள்ள 9 பேர்களையும் தொட்டு புறம் போக்குவதே எதிரணி ஆட்டக்காரரின் நோக்கமாகும். எதிரணி ஆட்டக்காரர் தொட்டு விடாமல் தப்பித்து ஓடுவது ஆட்டக்காரரின் நோக்கமாகும். இந்தியத் துணைக் கண்டத்தில் விளையாடப்படும் இரண்டு பாரம்பரிய விளையாட்டுகளில் கோகோ-வும் ஒன்றாகும். மற்றையது கபடி ஆகும். இந்தியத் துணைக்கண்டத்தைத் தவிர தென்னாப்பிரிக்காவில் உள்ள இந்திய சமூகத்தவராலும் இவ்விளையாட்டு விளையாடப்படுகிறது. சடுகுடு விளையாட்டைப் போன்றது எனினும் இது அதனிலும் வேறுபட்டது.

களத்தில் ஓர் அணியின் வீரர்கள் ஓர் வரிசையில்,அடுத்தடுத்தவர்கள் எதிர்திசையை நோக்கியவாறு அமர்ந்திருப்பர். எதிரணி இரண்டு அல்லது மூன்று வீரர்களை களத்தில் இறக்குவர்.அமர்ந்திருக்கும் அணியின் நோக்கம் எதிரணியின் போட்டியாளரை துரத்தி தொட்டு வெளியேற்றுவது ஆகும். ஆனால் அவர்கள் ஒரே திசையில்தான் ஓட வேண்டும்;அமர்ந்திருப்பவர்களுக்கிடையே குறுக்கே புக முடியாது.மாற்றாக ஓடும் எதிரணியினர் அவ்வாறு குறுக்கே செல்லலாம். துரத்துபவர்கள் வரிசையின் கடைசி வரை ஓடி அதன் பின்னரே மற்ற திசையில் ஓட முடியும்.துரத்தும் பணியை தனக்கு முதுகு காட்டி அமர்ந்து கொண்டிருக்கும் நபரிடம் மாற்றி விடலாம். அப்போது கோ என ஒலி எழுப்புவர்.இது துரத்துபவர் மாறுவதைக் குறிக்கும். எந்த அணி குறைந்த நேரத்தில் எதிரணியின் அனைத்து வீரர்களையும் வெளியேற்றுகிறார்களோ அவர்களே வெற்றி பெற்றவர்கள்.

விதிகள் 
 ஒவ்வொரு அணியும் 12 வீரர்கள் கொண்டிருக்கும், ஆனால் 9 வீரர்கள் மட்டுமே ஒரு போட்டியில் களம் காண முடியும்.
 ஒரு போட்டியில் இரண்டு ஆட்டங்களை கொண்டது. ஒரு ஆட்டம் ஓடுவது மற்றும் தொடுவது என ஒவ்வொன்றும் தலா 9 நிமிடங்கள் கொண்டது.

மேற்கோள்கள்

வெளியிணைப்புகள்
http://library.thinkquest.org/11372/data/kho-kho1.htm 
http://mkkasso.com/Technical.htm 

அணி விளையாட்டுகள்
இந்திய விளையாட்டுக்கள்
1855

1855 (MDCCCLV) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 ஜனவரி 23 - மிசிசிப்பி ஆற்றின் மீது முதலாவது பாலம் அமைக்கப்பட்டது.
 ஜனவரி 23 - நியூசிலாந்தில் வாய்ராரபா என்ற பகுதியில் 8.1 அளவு நிலநடுக்கம் பதிவானது. 5 பேர் இறந்தனர்.
 பெப்ரவரி 12 - மிச்சிகன் மாநிலப் பல்கலைக்கழகம் அமைக்கப்பட்டது.
 மார்ச் 3 - முதலாம் நிக்கலாசின் இறப்பை அடுத்து இரண்டாம் அலெக்சாண்டர் உருசியாவின் மன்னனானான்.
 ஜூன் 1 - அமெரிக்க நாடுகாண் பயணி வில்லியம் வோக்கர் நிக்கராகுவாவைக் கைப்பற்றினார்.
 ஜூன் 29 – டெய்லி டெலிகிராஃப் பத்திரிகை வெளியிடப்பட்டது.
 செப்டம்பர் 3 - நெப்ராஸ்காவில் அமெரிக்கப் படையினர் சியூ பழங்குடியினரைத் தாக்கி பெண்கள் குழந்தைகள் உட்பட 100 பேரைக் கொன்றனர்.
 செப்டம்பர் 11 – பிரித்தானியப் படைகளிடம் உக்ரேனின் செவஸ்தப்போல் நகரம் வீழ்ந்தது.
 நவம்பர் 17 - டேவிட் லிவிங்ஸ்டன் விக்டோரியா அருவியைக் (இன்றைய சாம்பியா-சிம்பாப்வேவைக்) கண்ட முதல் ஐரோப்பியர் ஆனார்.
 நவம்பர் 29 - துருக்கியில் தாதியர் பயிற்சிக்காக புளோரன்ஸ் நைட்டிங்கேல் நிதியம் நிறுவப்பட்டது.

நாள் அறியப்படாதவை 
 விக்டோரியா மாநிலம் நியூ சவுத் வேல்சில் இருந்து பிரிக்கப்பட்டது.
 இந்தியாவின் முதல் விலங்கியல் பூங்கா சென்னையில் அமைக்கப்பட்டது.

பிறப்புகள் 
 பெ. சுந்தரம் பிள்ளை, மனோன்மணீயம் என்ற புகழ்பெற்ற நாடக நூலைப் படைத்தவர் (இ. 1897)
 ஆ. சிங்காரவேலு முதலியார், அபிதான சிந்தாமணி எழுதியவர் (இ. 1931)
 பெப்ரவரி 19 - உ. வே. சாமிநாதையர், தமிழறிஞர் (இ. 1942)

இறப்புகள் 
 பெப்ரவரி 23 - கார்ல் ஃப்ரெடெரிக் காஸ், கணிதவியலர் (பி. 1777)
 ஜனவரி 16 - சான் சல்லிவன், இந்தியாவின் பிரித்தானிய ஆளுனர் (பி. 1788)

1855 நாட்காட்டி

மேற்கோள்கள்
கலென்

'கலென் (ஆங்கிலம்|Galen) என்ற பெயரில் பரவலாக அறிபப்பட்ட ஏலியசு கலெனசு அல்லது குளோடியசு கலெனசு ஒரு கிரேக்க மருத்துவரும், மெய்யியலாளரும் ஆவார். இவர் உரோமர் காலத்தின் மிகத் திறமை வாய்ந்த மருத்துவ ஆய்வாளர் எனக் கருதப்படக்கூடியவர். இவரது கோட்பாடுகள், ஆயிரம் ஆண்டுகளுக்கு மேலாக மேற்கத்திய மருத்துவ அறிவியலில் முன்னணியில் இருந்ததுடன், அதன் மீது பெரும் செல்வாக்கும் செலுத்திவந்தது. இவரது காலத்தில் மனித உடலை அறுப்பது ஏற்றுக்கொள்ளப்படாததாக இருந்தமையால் மருத்துவ உடற்கூற்றியல் தொடர்பான இவரது விளக்கங்கள் குரங்குகளை அடிப்படையாகக் கொண்டிருந்தன. எனினும், 1543 ஆம் ஆண்டில், அன்ட்ரியாசு வெசேலியசு என்பார் வெளியிட்ட மனித உள்ளுறுப்புக்கள் பற்றிய அச்சிடப்பட்ட விளக்கங்கள் வெளிவரும்வரை இவரது இவ்விளக்கங்களே உடற்கூற்றியலில் முன்னிலை வகித்தன.

மேற்கோள்கள்

பண்டைக் கிரேக்க மருத்துவர்கள்
மூன்றாம் நூற்றாண்டு இறப்புகள்
129 பிறப்புகள்
சிறப்புப்பெயர்

சிறப்புப்பெயர் (சில நேரங்களில் செல்லப் பெயர்) என்பது ஓர் இடத்தின்,நபரின் அல்லது பொருளின் அலுவல்முறை பெயருக்கு மாற்றாகவோ அல்லது ஒட்டாகவோ கொடுக்கப்படும் விவரிப்புப் பெயர். அது விளிக்க வசதியாக பெயரின் பழக்கமான அல்லது குறுக்கப்பட்ட சொல்லாக இருக்கலாம். (காட்டாக, இராபர்ட் என்ற ஆங்கிலப்பெயர் பாப்,பாபி,ராப்,ராபி அல்லது பெர்ட் என விளிக்கபடுதல்).

சில நேரங்களில் அன்பின் காரணமாக அணுக்கத்தினை வெளிப்படுத்தும் விதமாக கண்ணே, கரும்பே (சில நேரங்களில் நாயே,கழுதை என்பதும் உண்டு) என விளித்தல் செல்லப் பெயர் எனப்படும். சிறுவர்களைக் குறிக்க பெயருடன் குட்டி, பொண்ணு,பையன் முதலிய ஒட்டுக்களும் சேர்ப்பதுண்டு.

இது புனைபெயர் மற்றும் மேடைப்பெயர் இவற்றிலிருந்து பொதுவாக வேறுபட்டது. சிறப்புப் பெயர்களை புனைப்பெயராகக் கொள்வதும் உண்டு.

பலநேரங்களில் சிறப்புப்பெயர்கள் விரும்பப்பட்டாலும்,சில நேரங்களில் அவை கேலி செய்வதாகவும் அமைந்து விடும்.

புவியிடங்களுக்கான சிறப்புப்பெயர்கள்
பல புவியிடங்களுக்கு ஏனையவர் எளிதில் அடையாளம் காணும் வகையில் சிறப்புப்பெயர்கள் கொடுக்கப்படுகின்றன. இவை அங்குள்ளவர்களின் குடிப்பெருமையை வளர்க்கவும் ஒன்றிணைக்கவும் பயன்படுகின்றன. இவை பொருளியல் ஆதாயத்தையும் கொண்டு வருகின்றன.

இடங்களுக்கு கொடுக்கப்படும் சிறப்புப்பட்டங்களுடன் சிறப்புப்பெயர்களை குழப்பிக்கொள்ளக்கூடும். காட்டாக ஊட்டி மலைவாழ் இடங்களின் ராணி என்பது அந்நகருக்குக் கொடுக்கப் பட்டுள்ள பட்டப்பெயராகும். கோவையை பருத்திநகரம் என்பது அந்நகரின் சிறப்பினைக் கூறும் சிறப்புப்பெயராகும்.

மேற்கோள்கள்

பெயரிடல் மரபு
சூ சி

சூ சி என்பவர் சோங் வம்சக் காலத்தைச் சேர்ந்த கான்பூசிய அறிஞர் ஆவார்.இவர் கொள்கைச் சிந்தனைக் குழுவின் முக்கியமானவரும், சீனாவின் பகுத்தறிவுவாதப் புதுக்கான்பூசியத்தில் செல்வாக்கு மிகுந்தவரும் ஆவார். இவர் எழுதிய நான்கு நூல்களும், விடயங்களை ஆராய்ந்தறியும் முறைக்கு முக்கியத்துவம் கொடுத்ததும், கான்பூசிய அடிப்படைக் கருத்துருக்களைத் தொகுத்ததும் இவர் சீன மெய்யியலுக்கு அளித்த பெரும் பங்களிப்பு ஆகும்.

வாழ்க்கை 
சூ சியின் குடும்பத்தினர் ஊய் பிரிவைச் சேர்ந்த வூ யுவான் கவுன்டியைச் சேர்ந்தவர்கள். இவரது தந்தையார் அரசில் உயர் பதவி வகித்து வந்தார். அவர் தொழில் பார்த்துவந்த பூசியான் என்னுமிடத்தில் இவர் பிறந்தார். அரசின் கொள்கை தொடர்பாக எழுந்த கருத்து வேறுபாடு காரணமாக இவரது தந்தையார் 1140 ஆம் ஆண்டில் பணியிலிருந்து நீங்கினார். சூ சி வீட்டில் இவரது தந்தையிடமே கல்வி பயின்றார். 1143 ஆம் ஆண்டில் இவரது தந்தையார் இறக்கவே சூ சி, அவரது தந்தையின் நண்பர்களான ஊ சியான், லியு சீகுய், லியூ மியான்சி என்பவர்களிடம் கல்வி பயின்றார்.

மேற்கோள்கள்

சீன மெய்யியலாளர்கள்
கன்பூசியம்
1130 பிறப்புகள்
1200 இறப்புகள்
பெரியாற்றுத் தேசியப் பூங்கா

பெரியாறு தேசியப்பூங்கா கேரள மாநிலத்தில் உள்ள ஒரு பாதுகாக்கப்பட்ட பகுதியாகும். இது மேற்குத் தொடர்ச்சி மலையில் தமிழ்நாடு கேரள எல்லைப் பகுதியில் அமைந்துள்ளது. இப்பூங்கா இடுக்கி மாவட்டம் மற்றும் பத்தனம்திட்டா மாவட்டங்களில் பரவியுள்ளது. இப்பகுதியின் பரப்பளவு 777 சதுர கிலோமீட்டர்கள். இதில் 350 ச.கி.மீ பெரியாறு வனவிலங்குக் காப்பகமாக (புலிகள் காப்பகம்) அறிவிக்கப்பட்டுள்ளது. இப்பூங்காவானது தேக்கடி என்றும் அழைக்கப்படுகிறது.

உயிரின வளம்
இப்பகுதியில் 62 வகையான பாலூட்டிகளும் 320 வகையான பறவைகளும் 38 வகையான மீனினங்களும் உள்ளதாகக் கணக்கிடப்பட்டுள்ளது.

இவற்றையும் பார்க்க
 தேக்கடி
 பெரியாறு

மேற்கோள்கள்

கேரளத்திலுள்ள தேசியப் பூங்காக்கள்
இந்தியாவிலுள்ள புலிகள் காப்பகங்கள்
இடுக்கி மாவட்டத்திலுள்ள சுற்றுலாத் தலங்கள்
கேரளத்தில் சுற்றுலாத் துறை
கேரளத்தில் உள்ள காட்டுயிர் காப்பகங்கள்
மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
கோட்டயம் மாவட்டத்திலுள்ள சுற்றுலாத் தலங்கள்
மாட்டுப்பட்டி அணை

மாட்டுப்பட்டி அணை கேரளா மாநிலத்தில் இடுக்கி மாவட்டத்தில் உள்ள மூணாருக்கு அருகே அமைந்துள்ள அணை. இது நீர் மின்சாரம் உற்பத்தி செய்ய கட்டப்பட்ட நீர்த்தேக்கம் ஆகும். இந்நீர்த்தேக்கத்தில் ஆண்டு முழுவதும் நீர் இருப்பதால் யானை முதலிய காட்டுயிர்கள் நிறைந்து காணப்படுகின்றன.

மேற்கோள்கள்

இடுக்கி மாவட்ட அணைகள்
அரிகேசவநல்லூர்

அரிகேசவநல்லூர் (Arikesavanallur) என்பது தமிழ்நாடு, திருநெல்வேலி ,  அம்பாசமுத்திரம் வட்டத்தில்  அமைந்த ஒரு சிறிய கிராமம்.

கோயில்கள்
இங்கே கோயில் கொண்டுள்ள ஸ்ரீ தர்ம தேவதை குல தெய்வமாக விளங்குகிறார். இக்கோவிலில் உறையும் தெய்வமான தர்மதேவதை, ஐயப்பனின் அம்சம் எனக் கூறுவர்.

பள்ளிகள்
இந்து நடுநிலைப் பள்ளி
முத்தையா பாகவதர் தொடக்கப்பள்ளி

புகழ்பெற்ற கிராமத்தவர்கள்
முத்தையா பாகவதர், கருநாடக இசைப் பாடகர்

மேற்கோள்கள் 

திருநெல்வேலி மாவட்டத்திலுள்ள கிராமங்கள்
சா நாமா

சா நாமா (Shahnameh, Shahnama; ஷா நாமா, ) என்பது பாரசீகப் புலவர் பெர்தோவ்சி என்பவர் கிபி 1000 ஆவது ஆண்டளவில் எழுதிய மிகப்பெரிய தொகைநூல் ஆகும். இது ஈரானின் தேசிய இதிகாசமாகவும் விளங்குகிறது. இந்நூல், உலகம் தொடங்கியதிலிருந்து பாரசீகத்தை கிபி 7ம் நூற்றாண்டில் இசுலாமியர் கைப்பற்றும் வரையிலான ஈரானின் தொன்மங்களையும், வரலாற்றையும் கூறுகிறது.

இதன் இலக்கியச் சிறப்பு ஒருபுறம் இருக்க, அரபு மொழிக் கலப்பற்ற தூய பாரசீக மொழியில் எழுதப்பட்ட இந் நூல், பிற்காலத்தில் பெருமளவு அரபு மொழிச் செல்வாக்கிலிருந்து பாரசீக மொழியை மீட்டெடுப்பதற்குப் பேருதவியாக அமைந்தது. இப் பாரிய நூல், பாரசீக மொழி பேசுபவர்களால் ஒரு தலை சிறந்த படைப்பாகக் கருதப்படும் அதே வேளை, இது பாரசீகத்தின் வரலாறு, பண்பாட்டு விழுமியங்கள், பண்டைய மதங்கள் (சொராட்டிரிய நெறி), ஆழ்ந்த நாட்டுணர்வு ஆகியவற்றை வெளிப்படுத்தும் ஒரு நூலாகவும் உள்ளது. பெர்தோவ்சி, நூலை எழுதி முடிக்கும்போது பாரசீகம் தனது சுதந்திரத்தை இழந்துவிட்டிருந்தது. இந்நூலில் நினைவு கூரத்தக்க பல சாதனையாளர்கள் இடம்பெற்றிருந்தாலும், பாரசீக நாடே உண்மையான சாதனையாளராகக் காட்டப்பட்டுள்ளது. இதனால் பாரசீக நாட்டுக்கு இது ஒரு முக்கிய நூலாகக் கருதப்படுகின்றது.

சோரோவாசுட்டிரியனியத்தின் தோற்றத்திலிருந்து அதன் இறுதி அரசன் முசுலிம்களால் தோற்கடிக்கப்படும் வரையான வரலாறு இடம்பெற்றிருப்பதனால், இன்று உலகில் எஞ்சியிருக்கும் 200,000 அளவிலான சோரோவாசுட்டிரியருக்கும் இந் நூல் சிறப்பு வாய்ந்த ஒன்று.

மேற்கோள்கள்

பாரசீக இலக்கியம்
சாமுவேல் பிளிம்சால்

சாமுவேல் பிளிம்சால் (Samuel Plimsoll, 10 பிப்ரவரி 1825 - 3 சூன் 1898) ஒரு ஆங்கிலேய அரசியல்வாதியும் சமூக சீர்திருத்தவாதியும் ஆவார். இவர் இன்று கப்பல்களில் பயன்படுத்தப்படும் பிளிம்சால் கோடு என்னும் பாதுகாப்புக் கோட்டினை நடைமுறைப் படுத்தியதற்காகப் போற்றப்படுகிறார்.

இவருடைய காலத்தில் அதிக பாரம் ஏற்றப்பட்ட கப்பல்கள் கடலில் செலுத்தப்பட்டன. இவை கப்பலின் மதிப்பை விட அதிகமாக காப்பீடு செய்யப்பட்டிருந்தன. இக்கப்பல்கள் இருப்பதைக் காட்டிலும் மூழ்கினால் அதிக லாபம் கிடைத்தது. இதனால் கப்பல் முதலாளிகள் தங்கள் தொழிலாளர்களைப் பற்றி கவலைப் படாமல் அதிக எடை ஏற்றிப் பயன்படுத்தினார். பிளிம்சால் இதற்கு எதிராகப் போராடி பாதுகாப்புக் கோடு நடைமுறைக்கு வரப் பாடுபட்டார். இதனால் இக்கோடுகள் பிளிம்சால் கோடுகள் எனப்படுகின்றன.

1825 பிறப்புகள்
1898 இறப்புகள்
பிரித்தானிய அரசியல்வாதிகள்
மன்னார் வளைகுடா

மன்னார் வளைகுடா (Gulf of Mannar) என்பது இந்தியப் பெருங்கடலில் இலட்சத்தீவுக் கடலின் பகுதியில் அமைந்துள்ள ஒரு குடா ஆகும். இது இந்தியாவின் தென்கிழக்கு முனைக்கும் இலங்கையின் மேற்குக் கரைக்கும் இடையில் 160 முதல் 200 கிலோமீட்டர் (100 முதல் 125 மைல்) அகல இடத்தில் அமைந்துள்ளது. தாழ் தீவுகளையும் கற்பாறைகளையும் கொண்ட ஆதாம் பாலம் மன்னார் வளைகுடாவை இந்தியாவுக்கும் இலங்கைக்கும் இடையில் அமைந்துள்ள பாக்கு நீரிணையில் இருந்து பிரிக்கிறது. தென்னிந்தியாவில் உள்ள தாமிரபரணி ஆறும் இலங்கையில் உள்ள அருவி ஆறும் மன்னார் வளைகுடாவில் கலக்கின்றன.

560 சதுர கி.மீ. பரப்பில் அமைந்துள்ள மன்னார் வளைகுடா தேசிய பூங்காவில் 0.25 ஹெக்டயர் முதல் 125 ஹெக்டயர் அளவிலான 21 தீவுகள் அமைந்துள்ளன. இந்த தீவுகளை சுற்றிலும் மீன்களின் இருப்பிடமாகத் திகழும் பவளப் பாறைகள் அதிகளவில் காணப்படுகின்றன. 104 வகை கடின பவளப்பாறைகள் மன்னார் வளைகுடா பகுதியில் காணப்படுகின்றன.

வளைகுடாவில் உள்ள தீவுகள் 
 வான்தீவு
 காசுவார் தீவு
 காரைச்சல்லி தீவு
 விலங்குசல்லி தீவு
 உப்புத்தண்ணி தீவு
 புலுவினிசல்லி தீவு
 நல்ல தண்ணி தீவு
 ஆனையப்பர் தீவு
 வாலிமுனை தீவு
 அப்பா தீவு
 பூவரசன்பட்டி தீவு
 தலையாரி தீவு
 வாழை தீவு
 முள்ளி தீவு
 முசல் தீவு
 மனோலி தீவு
 மனோலிபுட்டி தீவு
 பூமரிச்சான் தீவு
 புள்ளிவாசல் தீவு
 குருசடை தீவு
 சிங்கில் தீவு

இந்த தீவுகள் நிர்வாக காரணங்களுக்காக

 தூத்துக்குடி குழுவில் 4 தீவுகள் 
 வேம்பார் குழுவில் 3 தீவுகள் 
 கீழக்கரை குழுவில் 7 தீவுகள் 
 மண்டபம் குழுவில் 7 தீவுகள்

என நான்கு குழுக்களாக பிரிக்கப்படுகின்றன.

மேற்கோள்கள் 

இந்தியப் பெருங்கடலின் வளைகுடாக்கள்
இலங்கையின் புவியியல்
தமிழ்நாட்டுப் புவியியல்
இந்தியப் புவியியல்
சிகப்பு மேகம்

சிகப்பு மேகம் (ஆங்கிலம்: Red Cloud, இலக்கோட்டா: Maȟpíya Lúta), (1822 - டிசம்பர் 10, 1909) ஒரு சிறந்த அமெரிக்க முதற்குடிமக்களின் தலைவர். இவர் ஐக்கிய அமெரிக்கா படைக்கு எதிரான போர்களில் வெற்றிகளை ஈட்டியவர். பின்னர், இவரும், முதற்குடி மக்களும் முகாங்களில் (reservations) அடைக்கப்பட்டனர். அங்கும் இவர் தமது போராட்டத்தை முன்னெடுத்தார்.

மேற்கோள்கள்

வட அமெரிக்கப் பழங்குடி மக்கள் தலைவர்கள்
1822 பிறப்புகள்
1909 இறப்புகள்
ஐக்கிய அமெரிக்க உரோமன் கத்தோலிக்கர்கள்